Wat beteken: “…elkeen wat lewe en in My glo, sal nooit sterwe tot in ewigheid nie…” | "Is en Wat Was en Wat Kom" – die onbekende karakter van Jesus Christus en Sy Woord
← ALMAL sal van die dood verlos word!!!
Dieselfde lot tref ALMAL! (Deel 8) →
Wat beteken: “…elkeen wat lewe en in My glo, sal nooit sterwe tot in ewigheid nie…”
Posted on Februarie 5, 2016	by 4windkoinonia
Volgens die Skrifte is dood basies die toestand van die natuurlike mens wat leef in vlees en bloed:
Daar is ‘n onoorbrugbare kloof tussen die vlees en die gees. Maar God het die mens in hierdie aardse toestand geskep om ons deur ‘n proses te neem om die geestelike lewe agterna deelagtig te word:
Die mens IS ‘n lewende aardgebonde wese of “aardse” siel in sy vleeslike bestaan (LW: Hy het nie ‘n lewende siel nie – dit is nie ‘n deel van ons nie – ons hele wese wat op hierdie aarde leef is wat ‘n “lewende siel” beteken!). ‘n “Lewende [aardse] siel” IS ‘n sondige siel en die sondige siel sal sterf – ons was gemaak om te sterf!
Die eerste Adam was nooit in gees of geestelik perfek geskep nie:
Want die skepping is aan die nietigheid onderworpe nie gewillig nie, maar ter wille van hom wat dit onderwerp het (Rom 8:20).
Die mens word ‘n vasgestelde getal dae gegee in hierdie verganklike vlees en dan word hy of sy van die aarde verwyder deur die doodgaan van die aardse liggaam:
Alles het sy bepaalde uur, en vir elke saak onder die hemel is daar ‘n tyd: ‘n tyd om gebore te word en ‘n tyd om te sterwe, ‘n tyd om te plant en ‘n tyd om uit te roei wat geplant is (Pred 3:1-2)
en die stof na die aarde terugkeer soos dit gewees het, en die gees [Hebreeus: “rûach” = asem] na God terugkeer wat dit gegee het (Pred 12:7).
Die asem in ons neus en longe word vir die laaste keer uitgeblaas en gaan terug vanwaar dit kom – net soos die asem van diere, gaan ook die asem van alle mense na “EEN plek” – volgens God se Woord:
Ek het in my hart gesê: Ter wille van die mensekinders gebeur dit, dat God hulle kan beproef, en dat hulle kan insien dat hulle in hulleself vee is. Want die lot van die mensekinders is ook die lot van die veediere: hulle het een en dieselfde lot; soos die een sterwe, so sterwe die ander, en hulle almal het dieselfde asem, en ‘n voorkeur van die mens bo die veediere is daar nie; want alles is tevergeefs. Alles gaan na een plek toe; alles is uit die stof, en alles keer na die stof terug. Wie bespeur dat die asem van die mensekinders opgaan boontoe, en dat die asem van die veediere neerdaal ondertoe in die aarde? (Pred 3:18-21).
Die mens en diere het dieselfde lot!!! Maar daar is iets wat God anders gaan doen met alle mense na die dood. Hy gaan alle mense opwek uit die dood – nie die diere nie!!! Christus se opstanding uit die dode het gebeur om aan ons te wys dat God dit wel gaan doen vir almal in Adam!!!
Want as die dode nie opgewek word nie, dan is Christus ook nie opgewek nie; en as Christus nie opgewek is nie, dan is julle geloof nutteloos, dan is julle nog in julle sondes; dan is ook die wat in Christus ontslaap het, verlore. As ons net vir hierdie lewe op Christus hoop, dan is ons die ellendigste van alle mense (1Kor 15:16-19).
Want aangesien die dood deur ‘n mens is, is die opstanding van die dode ook deur ‘n mens. 22 Want soos hulle almal in Adam sterwe, so sal hulle ook almal in Christus lewend gemaak word (1Kor 15:21-22).
Dit is die beste nuus, die enigste GOEIE NUUS wat mense kan ontvang – God gaan almal opwek en nuwe lewe gee deur Sy oordeel wat volg na die dood:
Ons gaan dus “almal” eers deur ‘n doodsproses (die eerste Adam), “EEN MAAL”, waarna ons “almal” opgewek word en dan geoordeel word om die nuwe lewe (in Christus) deelagtig te word:
God het alles vooraf besluit – die hele proses – van begin tot einde! Niks vang God onkant nie want Hy bewerkstellig alles haarfyn. Alles gebeur op sy bepaalde tyd en almal doen presies wat God bepaal het:
[God] wat van die begin af verkondig die einde, en van die voortyd af wat nog nie gebeur het nie; wat sê: My raad sal bestaan, en al wat my behaag, sal Ek doen (Jes 46:10).
in Hom in wie ons ook ‘n erfdeel ontvang het nadat ons vantevore daartoe verordineer is ooreenkomstig die voorneme van Hom wat alles werk volgens die raad van sy wil (Efes 1:11).
Alhoewel God ‘n voorkennis van alles het, ook van elke sekonde van elke dag van ons lewe nog voor ons gebore was, het ons nie bestaan voordat Hy ons geskep het in vlees nie:
Net soos Job, was ons nog nie daar toe God hierdie skepping na vore gebring het nie:
Die leer van reïnkarnasie is vals, in alle vorms wat dit aangebied word.
Ons was dus nie gees voordat ons vlees geword het nie, soos baie valse leraars verkondig nie. Die eerste Adam, en almal van ons, ervaar die VOLHEID van die geestelike lewe NA ons aardse lewe verby is – by ons wedergeboorte in gees wanneer die volheid van gees kom by die opstanding uit die dode:
Vlees is NIE gees nie en gees in NIE vlees nie. Wie kan die twee onderskei? Min. Baie verwar die twee want die Woord van God leef nie in hulle nie. Ons moet die “eerste Adam” kan onderskei van die “laaste Adam”:
Is daar ‘n bewussyn in die dood? NEE!
Min mense glo dat God instaat is om ‘n nuwe geestelike skepping (‘n nuwe siel) voort te bring by die laaste basuin en nog minder glo dat Jesus al Sy skepsels in die eerste Adam sal red. Wel Hy gaan 100% suksesvol wees, en die ongelowiges sal dit ook later kan glo:
Dit is ‘n betroubare woord en werd om ten volle aangeneem te word; want hiervoor arbei ons ook en word ons gesmaad, omdat ons gehoop het op die lewende God wat ‘n behouder [Redder] is van alle mense, insonderheid van die gelowiges. Beveel en leer hierdie dinge (1Ti 4:9-11).
Maar vir nou sal baie in die valse leerstellings soos die “onsterflikheid” van ‘n aardse siel glo. God sal egter alle aardse siele uitwis en Hy sal ‘n nuwe siel na vore te bring:
En moenie vrees vir die wat die liggaam doodmaak, maar die siel nie kan doodmaak nie; maar vrees Hom liewer wat die siel sowel as die liggaam kan verderwe in die hel (Mat 10:28).
Daar staan dit dat God aardse siele sal “verderwe” (uitwis), maar almal se aandag word altyd op die woord “hel” gewys en sodoende word die fokus van die teks weggeneem. God se vuur is Sy Woord en Sy Woord vernietig ons aardsheid en bring ware lewe in Christus – dit is wat daar staan:
Aardse siele “sal sekerlik sterf” en dit is die waarheid wat min glo:
Dit is die slang, of dan Satan, wat hierdie leuen vir die eerste keer verkondig het aan Adam en Eva en die leuen word tot vandag geglo. Die mens glo dat hy nie eintlik sterf nie want hy het onsterflikheid. Mense word deur valse godsdienste geleer dat na sy afsterwe die mens (of sy siel dan) onmiddellik oorgaan na die sogenaamde ‘hiernamaals’. Die siel gaan op ‘n sogenaamde “reis” na sy bestemming. Volgens God se enigste betroubare Woord is dit totale onsin. Onsterflikheid kom net wanneer die “laaste Adam”, naamlik Jesus Christus, Sy lewe in ons gee by die opstanding – na ons geoordeel was en die geregtigheid van God kan ontvang (Jes 26:9):
As ons sterf, dan is ons heeltemal onbewus van alles en ons wag vir die opstanding uit die dood. Dit is ook wat met Jesus gebeur het na sy tyd op aarde en Sy dood. Hy het alles gedoen om aan ons die proses te verduidelik waardeur ons almal sal gaan. Ons sal almal geestelike lewe ontvang nadat ons deur die dood gegaan het! Dit word die evangelie-boodskap genoem!
Net Jesus het tans onsterflikheid ontvang!!!
Almal wat gesterf het tot dusver, is tot nou toe nog dood. Hoor wat sê Paulus aan Timótheüs:
Ek gebied jou voor die aangesig van God wat aan alle dinge die lewe gee, en van Christus Jesus wat voor Pontius Pilatus die goeie belydenis betuig het, dat jy die gebod onbevlek, onberispelik bewaar tot by die verskyning van onse Here Jesus Christus wat op sy eie tyd vertoon sal word deur die salige en enigste Heerser, die Koning van die konings en Here van die here, wat alleen onsterflikheid besit en ‘n ontoeganklike lig bewoon, wat geen mens gesien het of kan sien nie, aan wie toekom eer en ewige krag. Amen (1Ti 6:13-16).
Satan is ‘n leuenaar en die vader van alle leuenaars wat sê dat dooie mense lewe. Nee dooie mense in Adam “sal” lewe in Christus in die toekoms. Die woord “sal” dui aan dat die opstanding van alle mense in die toekoms sal plaasvind:
NET Jesus het tans onsterflikheid, want Lasarus het tog gesterf op ‘n later stadium! Ons moet die woorde van Jesus aan Martha verstaan in ‘n geestelike sin. Let op die woorde “opstanding” en “SAL LEWE” in die verse (die woord “sal” is immers ook ‘n verwysing na die toekoms):
2 Responses to Wat beteken: “…elkeen wat lewe en in My glo, sal nooit sterwe tot in ewigheid nie…”
Terug pieng: Die waarheid oor die ‘sondeval’. | "Is en Wat Was en Wat Kom" – die onbekende karakter van Jesus Christus en Sy Woord